*ПРОЕКТ НА ДОГОВОР*

**ДОГОВОР ЗА ОБЩЕСТВЕНА ПОРЪЧКА**

**№………………../………………..**

Днес, .................................... г., в гр. ……………….., на основание чл. 20, ал. 7, т. 2 от ЗОП между:

**1. ПОСОЛСТВО НА РЕПУБЛИКА БЪЛГАРИЯ В ГР. ОТАВА, КАНАДА**, БУЛСТАТ/ ЕИК/ национален идентификационен номер: …………………….., адрес: 325 Stewart Street, Ottawa, Ontario, K1N 6K5, Canada, представлявано от Светлана Стойчева-Етрополски – извънреден и пълномощен посланник, наричано по-долу за краткост **ВЪЗЛОЖИТЕЛ**, от една страна,

и

**2. .........................................................................,** национален идентификационен номер:

*(наименование на изпълнителя)*

**……………………..…….,** със седалище ............................................................................................................,

адрес на офиса, ангажиран с изпълнението на договора: …………………….........................

............................................................................................................................................, представлявано от ...................................................................................................................................................................................... *(законен представител – име и длъжност)*

или ....................................................................................................................., (ако има упълномощено лице – име, длъжност, акт на който се основава представителната му власт), определен за изпълнител след проведена обществена поръчка чрез събиране на оферти с Обява № ……………………., РОП ID №: ……………… от ……….2019 г., по реда на Част пета, Глава двадесет и шеста от Закона за обществените поръчки на Република България (ЗОП) и Глава девета от Правилника за прилагането на ЗОП (ППЗОП), с предмет: **„Избор на брокерска посредническа фирма за продажба на имот (резиденция), находящ се в гр. Отава, Канада от името на ДП-Отава“** *,* наричано по-долу за краткост **ИЗПЪЛНИТЕЛ**, от друга страна,

се сключи настоящият договор за възлагане на обществена поръчка, наричан по-долу за краткост „Договор“.

Страните се споразумяха за следното:

**І. ПРЕДМЕТ НА ДОГОВОРА**

**Чл. 1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши посреднически услуги с цел продажба на недвижим имот – Канада, провинция Онтарио, ул. Лансдаун роуд“ № 190, Роклиф Парк, съгласно клаузите на настоящия договор и приложенията, представляващи неразделна част от него: Приложение № 1 – Техническа спецификация на **ВЪЗЛОЖИТЕЛЯ**, Приложение № 2 – Техническо предложение на **ИЗПЪЛНИТЕЛЯ**, Приложение № 3 – Ценово предложение на **ИЗПЪЛНИТЕЛЯ**,

**Чл. 2. ИЗПЪЛНИТЕЛЯТ** се задължава да предостави услугите в съответствие с Техническата спецификация, Техническото предложение на **ИЗПЪЛНИТЕЛЯ** и Ценовото предложение на **ИЗПЪЛНИТЕЛЯ**, съставляващи съответно Приложения №№ 1, 2 и 3 към този Договор („Приложенията“), представляващи неразделна част от него и част от Офертата на **ИЗПЪЛНИТЕЛЯ** за участие в обществената поръчка. Минималната продажна цена на имота е…………………………………………………….съгласно офертата на изпълнителя.

**Чл. 3.** В срок до 3 (три) работни дни от датата на сключване на Договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в Офертата на **ИЗПЪЛНИТЕЛЯ,** в случай, че са налице такива. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 3 (три) календарни дни от настъпване на съответното обстоятелство.

**II. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4.** Договорът влиза в сила на посочената в началото му дата, на която е подписан от страните, и е със срок на действие до изпълнение на всички поети от страните задължения по Договора, но за не повече от дванадесет месеца, считано от датата на сключването му.

**Чл. 5.** Срокът за изпълнение на услугите в рамките на срока по чл. 4 е доокончателнотопрехвърляне на собствеността върху имота на одобрения с Решение на Министерски съвет на Република България купувач, след като **ВЪЗЛОЖИТЕЛЯТ** е получил цялата сума на договорената продажна цена на недвижимия имот, и след окончателното приемане на изпълнението по Договора.

**Чл. 6.** Мястото на изпълнение на Договора е адресът на недвижимия имот – Канада, провинция Онтарио, ул. Лансдаун роуд“ № 190, Роклиф Парк.

**III. ЦЕНА, РЕД И СРОКОВЕ ЗА ПЛАЩАНЕ**

**Чл. 7. (1)** За предоставянето на услугите **ВЪЗЛОЖИТЕЛЯТ** се задължава да плати на **ИЗПЪЛНИТЕЛЯ** обща цена в размер на……. % (словом: ……….. процента от размера на договорената продажна цена на имота в канадски долари, без в нея да са включени дължими данъци и такси към трети страни - например хармонизираният данък върху продажбите – HST, и без данък върху продажбата на имота), наричана по-нататък „комисионата”, „възнаграждението” или „стойността на Договора“, съгласно Ценовото предложение на ИЗПЪЛНИТЕЛЯ, съставляващо Приложение № 3, неразделна част от настоящия договор.

**(2)** В комисионата по ал. 1 са включени всички разходи на **ИЗПЪЛНИТЕЛЯ** за изпълнение на услугите, включително и разходите за персонала, който ще изпълнява поръчката, и/или лицата, които ще отговарят за изпълнението, и за неговите подизпълнители *(в случай че* ***ИЗПЪЛНИТЕЛЯТ*** *е посочил в Офертата си, че ще използва подизпълнители)*, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ.**

**(3)** Комисионата, посочена в ал. 1 като размер на процент отстъпка, е фиксирана (крайна)за времето на изпълнение на Договора и включва всички преки и непреки разходи за изпълнение на Договора, както и дължимите данъци и такси (с изключение на посочените в Чл. 7. (1), и не може да бъде променяна.

**(4)** В случай че изпълнението на Договора налага извършването на разходи, свързани с продажбата на недвижимия имот, за заплащане на държавни, местни, нотариални или други такси, такива разходи не се считат за включени във възнаграждението на **ИЗПЪЛНИТЕЛЯ** по ал. 1и се заплащат директно от **ВЪЗЛОЖИТЕЛЯ** по указание от **ИЗПЪЛНИТЕЛЯ** или от **ИЗПЪЛНИТЕЛЯ** по изрично писмено указание иза сметка на **ВЪЗЛОЖИТЕЛЯ.** В последния случай, направените от **ИЗПЪЛНИТЕЛЯ** разходи се възстановяват на **ИЗПЪЛНИТЕЛЯ** от **ВЪЗЛОЖИТЕЛЯ** срещу представяне на отчетен документ, издаден на името на **ВЪЗЛОЖИТЕЛЯ.**

**Чл. 8. ВЪЗЛОЖИТЕЛЯТ** плаща на **ИЗПЪЛНИТЕЛЯ** комисионата по чл. 7, ал. 1 за изпълнението този Договор в срок до 15 (петнадесет] календарни дни, считано от окончателнотопрехвърляне на собствеността върху имота на одобрения с Решение на Министерски съвет на Република България купувач, след като **ВЪЗЛОЖИТЕЛЯТ** е получил цялата сума на договорената продажна цена на недвижимия имот, и след окончателното приемане на изпълнението по Договора. Плащане ще бъде извършено **единствено след успешно извършена сделка с недвижимия имот и получаване на пълния размер на средствата от продажбата от Възложителя.**

**Чл. 9. (1)** Плащането по този Договор се извършва въз основа на следните документи:

**1.** Одобрени от **ВЪЗЛОЖИТЕЛЯ** двумесечниотчети за предоставените услуги – за изпълнените дейности и задачи през периода на изпълнението на договора, представени от **ИЗПЪЛНИТЕЛЯ** на **ВЪЗЛОЖИТЕЛЯ** (съобразно срокът, в който са били извършвани услугите)**;**

**2.** Окончателен приемо-предавателен протокол за приемане на услугите, предоставени през периода на изпълнението на договора, подписан от **ВЪЗЛОЖИТЕЛЯ и ИЗПЪЛНИТЕЛЯ** след одобряване на последния отчет по т. 1 от **ВЪЗЛОЖИТЕЛЯ** след окончателнотопрехвърляне на собствеността върху имота на одобрения с Решение на Министерски съвет на Република България купувач, след като **ВЪЗЛОЖИТЕЛЯТ** е получил цялата сума на договорената продажна цена на недвижимия имот, при съответно спазване на разпоредбите на Раздел VII - Предаване и приемане на изпълнението, от Договора; и

**3.** Фактура за дължимата комисиона по чл. 7, ал. 1, издадена от **ИЗПЪЛНИТЕЛЯ** ипредставена на **ВЪЗЛОЖИТЕЛЯ**. Стойността на комисионата в парично изражение следва да бъде изчислена съгласно чл. 7 от договора въз основа на цената на недвижимия имот от реализираната продажба, получена от **ВЪЗЛОЖИТЕЛЯ**.

**(2) ВЪЗЛОЖИТЕЛЯТ** се задължава да извърши дължимото плащане в срок до 15 (петнадесет) календарни дни след получаването на фактура на **ИЗПЪЛНИТЕЛЯ,** при спазване на условията по ал. 1.

**Чл. 10. (1)** Плащането по този Договор се извършва в канадски долари чрез банков превод по следната банкова сметка на **ИЗПЪЛНИТЕЛЯ:**

Банка: …………………………….

BIC: …………………………….

IBAN: ……………………………..

**(2) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок от пет дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 11.** Изброяването на конкретни права и задължения на страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от страните.

**V. ОБЩИ ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12. ИЗПЪЛНИТЕЛЯТ** има право:

**1.** да получи възнаграждение в размера, сроковете и при условията по чл. 7 – 10 от договора;

**2.** да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**Чл. 13. ИЗПЪЛНИТЕЛЯТ** се задължава:

**1.** да предостави/предоставя услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

**2.** да представи на **ВЪЗЛОЖИТЕЛЯ** изготвените от него отчети, доклади, разработки и материали и да извърши преработване и/или допълване в указания от **ВЪЗЛОЖИТЕЛЯ** срок, когато **ВЪЗЛОЖИТЕЛЯТ** е поискал това;

**3.** да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работата, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

**4.** да изпълнява всички законосъобразни указания и изисквания на **ВЪЗЛОЖИТЕЛЯ;**

**5.** да пази поверителна конфиденциалната информация, в съответствие с уговореното в чл. 34 от Договора;

**6.** *(в случай че* ***ИЗПЪЛНИТЕЛЯТ*** *е посочил в Офертата си, че ще използва подизпълнители)*да възложи съответна част от Услугите на подизпълнителите, посочени в Офертата на **ИЗПЪЛНИТЕЛЯ**,и да контролира изпълнението на техните задължения**;** да не възлага работата или части от нея на подизпълнители, извън посочените в Офертата на **ИЗПЪЛНИТЕЛЯ,** освен в случаите и при условията, предвидени в ЗОП;

**7.** *(в случай че* ***ИЗПЪЛНИТЕЛЯТ*** *е посочил в Офертата си, че ще използва подизпълнители)* **ИЗПЪЛНИТЕЛЯТ** се задължава да сключи договор/договори за подизпълнение с посочените в Офертата му подизпълнители в срок от 3 (три) работни дни от сключване на настоящия Договор.В срок до 3 (три) дни от сключването на договор за подизпълнение или на допълнително споразумение за замяна на посочен в Офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП;

**8.** да участва във всички работни срещи, свързани с изпълнението на този Договор;

**9.** да не променя състава на персонала, който ще отговаря за изпълнението на услугите без предварително писмено съгласие от страна на **ВЪЗЛОЖИТЕЛЯ;**

**10.** да изпълни възложената му работа с грижата на добрия търговец в съответствие с изискванията на **ВЪЗЛОЖИТЕЛЯ**, Офертата и условията на този договор;

**11.** да изготви и спазва график за изпълнение на поръчката, като предварително го съгласува с **ВЪЗЛОЖИТЕЛЯ**;

**12.** да проучва пазара и да консултира **ВЪЗЛОЖИТЕЛЯ** относно средната пазарна цена, по която се търгуват подобни имоти;

**13.** да оповести по подходящ начин предлагането на имота, предмет на този договор, съгласно Приложение № 1: Техническа спецификация на **ВЪЗЛОЖИТЕЛЯ** и Приложение № 2: Техническо предложение с приложения към него на **ИЗПЪЛНИТЕЛЯ**, представляващи неразделна част от настоящия договор;

**14.** да подготви и сключи с **ВЪЗЛОЖИТЕЛЯ** Споразумение за обявяване на недвижимия имот за продажба, съгласно изискванията на провинция Онтарио, Канада, в съответствие с настоящия договор и приложимото право;

**15.** да провежда предварителни разговори с потенциалните купувачи или техни посредници;

**16.** да организира огледи на имота от потенциални купувачи;

**17.** да организира преговори за сключването на договор за продажба на имота или предварителен договор за продажба на имота;

**18.** да съобразява изискването да не бъдат приемани оферти на потенциални купувачи, в които предлаганата цена е по-ниска от минималната продажна цена, определена в ценовата му оферта;

**19.** да координирас купувача необходимите действия по изпълнението на предварителния договор и за подготовката на окончателния договор в нотариална форма;

**20.** своевременно да информира **ВЪЗЛОЖИТЕЛЯ** за всички изисквания на местното законодателство, изпълнението на които следва да предхожда продажбата на имота;

**21.** да съобразява и спазва приложимите към настоящия договор норми и правила на българското и на местното законодателство.

**22.** да се съобрази с Решението на Министерски съвет на Република България, с което разрешава или не разрешава осъществяването на продажбата на имота.

**23.** **ИЗПЪЛНИТЕЛЯТ** няма право без изрично писмено упълномощаване от **ВЪЗЛОЖИТЕЛЯ** да подписва договори от името на **ВЪЗЛОЖИТЕЛЯ** или за негова сметка, да приема или извършва плащания, нито да извършва каквито и да било правни действия от името и за сметка на **ВЪЗЛОЖИТЕЛЯ**.

**VI. ОБЩИ ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 14. ВЪЗЛОЖИТЕЛЯТ** има право:

**1.** да изисква и да получава Услугите в уговорените срокове, количество и качество;

**2.** да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия Срок на Договора или да извършва проверки при необходимост и на мястото на изпълнение на Договора, но без с това да пречи на изпълнението;

**3.** да изисква, при необходимост и по своя преценка, обосновка от страна на **ИЗПЪЛНИТЕЛЯ** на изготвените от него отчети/доклади/материали или съответна част от тях;

**4.** да изисква от **ИЗПЪЛНИТЕЛЯ** преработване или доработване на всеки от отчетите/докладите/материалите, в съответствие с уговореното в чл. 17 от Договора;

**5.** да не приеме някои от отчетите/докладите/материалите, в съответствие с уговореното в чл. 17 от Договора;

**6. да не се съгласи с предложените от ИЗПЪЛНИТЕЛЯ оферти на потенциални купувачи като има право едностранно да прекрати договора по чл. 27, ал. 2, т. 3 от същия без да заплаща каквито и да е разноски и/или други възнаграждения на изпълнителя;**

**7.** да изисква набавянето на поне една оферта от потенциални купувачи за продажбата на посочения в чл. 1 недвижим имот;

**8.** по всяко време да получава информация относно дейността на **ИЗПЪЛНИТЕЛЯ** по изпълнението на този договор, включително и относно проявения интерес към имота и средната пазарна цена, по която се търгуват подобни имоти;

**9.** да изисква отчет от **ИЗПЪЛНИТЕЛЯ** за свършената работа, както и връщане на задържани от него книжа, документи и др., във връзка с текущата процедура по продажба на имота;

**10.** да откаже сключването на сделка, за която **ИЗПЪЛНИТЕЛЯТ** е посредничил, включително в случай че сделката не бъде одобрена с Решение на Министерски съвет на Република България.

**Чл. 15. ВЪЗЛОЖИТЕЛЯТ** се задължава:

**1.** да приеме отчетите/докладите/материалите за всяка дейност/етап/задача, когато отговаря на договореното, по реда и при условията на този Договор;

**2.** да заплати на **ИЗПЪЛНИТЕЛЯ** Цената в размера, по реда и при условията, предвидени в този Договор;

**3.** да предостави и осигури достъп на **ИЗПЪЛНИТЕЛЯ** до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

**4.** да пази поверителна Конфиденциалната информация, в съответствие с уговореното в чл. 34 от Договора;

**5.** да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;

**6.** да информира **ИЗПЪЛНИТЕЛЯ** за приложимите към предмета на настоящия договор норми на българското законодателство.

**VII. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 16. (1)** Предаването на изпълнението на Услугите за всеки двумесечен период със съответния отчет, както и предаването на докладите/материалите за изпълнението на определена дейност/етап/задача се документира с протокол за предаване на съответния документ за преглед и одобрение от **ВЪЗЛОЖИТЕЛЯ**. Протоколът се подписва от представители на **ВЪЗЛОЖИТЕЛЯ** и **ИЗПЪЛНИТЕЛЯ** в два оригинални екземпляра – по един за всяка от Страните („Приемо-предавателен протокол“) в срок до 7 (седем) дни след представяне на съответния отчет от **ИЗПЪЛНИТЕЛЯ**. В случай че бъдат констатирани недостатъци в изпълнението, те се описват в Приемо-предавателния протокол и се определя подходящ срок за отстраняването им и/или налагането на санкция, съгласно чл. 21 – чл. 26 от Договора.

**(2)** За изпълнените дейности и задачи през периода на изпълнението на договора **ИЗПЪЛНИТЕЛЯТ** представяза одобрение от **ВЪЗЛОЖИТЕЛЯ** отчет за предоставените услуги в срок до 7 (седем) дни след изтичането на съответното двумесечие от срока за изпълнение на договора по чл. 4 и чл. 5**.** Приемането на дейностите, извършени през изтеклите два месеца, се удостоверява с Приемо-предавателен протокол, подписан от Страните в срок до 7 (седем) дни след представяне на тримесечния отчет от **ИЗПЪЛНИТЕЛЯ.** В случай че бъдат констатирани недостатъци в изпълнението, те се описват в Приемо-предавателния протокол и се определя подходящ срок за отстраняването им и/или налагането на санкция, съгласно чл. 21 – чл. 26 от Договора.

**(3)** Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от Страните в срок до 14 (четиринадесет) дни след изтичането на срока на изпълнение по чл. 5 от Договора. В случай че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им и/или налагането на санкция, съгласно чл. 21 – чл. 26 от Договора.

**Чл. 17. ВЪЗЛОЖИТЕЛЯТ** има право:

**1.** да приеме изпълнението, когато отговаря на договореното;

**2.** да поиска преработване и/или допълване на отчетите/докладите/ материалите в определен от него срок, като в такъв случай преработването и/или допълването се извършва в указан от **ВЪЗЛОЖИТЕЛЯ** срок и е изцяло за сметка на **ИЗПЪЛНИТЕЛЯ;**

**3.** когато бъдат установени несъответствия на изпълненото с уговореното или бъдат констатирани недостатъци, **ВЪЗЛОЖИТЕЛЯТ** може да откаже приемане на изпълнението до отстраняване на недостатъците, като даде подходящ срок за отстраняването им за сметка на **ИЗПЪЛНИТЕЛЯ;**

**4.** да откаже да приеме изпълнението при съществени отклонения от договореното, в случай че констатираните недостатъци са от такова естество, че не могат да бъдат отстранени в рамките на срока за изпълнение по Договора и/или резултатът от изпълнението става безполезен за **ВЪЗЛОЖИТЕЛЯ.**

1. **ПОДИЗПЪЛНИТЕЛИ**

*(в случай че* ***ИЗПЪЛНИТЕЛЯТ*** *е посочил в Офертата си, че ще използва подизпълнители)*

**Чл. 18. Общи условия приложими към Подизпълнителите**

**(1)** За извършване на дейностите по Договора, **ИЗПЪЛНИТЕЛЯТ** има право да ползва само подизпълнителите, посочени от него в Офертата, въз основа на която е избран за **ИЗПЪЛНИТЕЛ освен в предвидените от ЗОП и ППЗОП случаи**.

**(2)** Процентното участие на подизпълнителите в цената за изпълнение на Договора не може да бъде различно от посоченото в Офертата на **ИЗПЪЛНИТЕЛЯ**.

**(3)** **ИЗПЪЛНИТЕЛЯТ** може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи.

**(4)** Независимо от използването на подизпълнители, отговорността за изпълнение на настоящия Договор е на **ИЗПЪЛНИТЕЛЯ**.

**(5)** Сключването на договор с подизпълнител, който не е обявен в Офертата на **ИЗПЪЛНИТЕЛЯ** и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на **ИЗПЪЛНИТЕЛЯ**, се счита за неизпълнение на Договора и е основание за едностранно прекратяване на договора от страна на **ВЪЗЛОЖИТЕЛЯ**.

**Чл. 19. Договори с подизпълнители**

**(1)** При сключването на Договорите с подизпълнителите, посочени в Офертата на **ИЗПЪЛНИТЕЛЯ**, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителите.

**Чл. 20. Разплащане с подизпълнители**

**(1)** Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част директно на подизпълнителя.

**(2)** Разплащанията по ал. 1 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.

**(3)** Към искането по ал. 2 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

**(4)** **ВЪЗЛОЖИТЕЛЯТ** има право да откаже плащане по ал. 2, когато искането за плащане е оспорено, до момента на отстраняване на причината за отказа.

**IX. САНКЦИИ ПРИ НЕИЗПЪЛНЕНИЕ**

**Чл. 21.** При просрочване изпълнението на задълженията по този Договор, включително в случаите на констатирани недостатъци съгласно чл. 16 от договора, неизправната Страна дължи на изправната неустойка в размер на 0,2 % (нула цяло и две десети процента) от стойността на договора по чл. 7, ал. 1 за всеки ден забава, но не повече от 10 % (десет на сто) от стойността на Договора.

**Чл. 22.** При констатирано лошо или друго неточно или частично изпълнение на отделна дейност/задача или при отклонение от изискванията на **ВЪЗЛОЖИТЕЛЯ**, посочени в Техническата спецификация – Приложение № 1 към договора, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната дейност/задача, без да дължи допълнително възнаграждение за това.

**Чл. 23.** При системно (три и повече пъти) неизпълнение, включително отказ за изпълнение на задължения по договора, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 5 % (пет процента) от цената на Договора по чл. 7, ал. 1.

**Чл. 24.** При пълно неизпълнение на задълженията по договора, **ВЪЗЛОЖИТЕЛЯТ** има право да прекрати незабавно Договора, като **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10 % (десет процента) от цената на Договора по чл. 7, ал. 1.

**Чл. 25.** Стойността на всяка дължима по този Договор неустойка като определен в чл. 21, чл. 23 и чл. 24 процент от стойност се изчислява въз основа на стойността в щатски долари, без включване на данъци и такси, на определената от независим оценител пазарна оценка на недвижимия имот.

**Чл. 26.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

1. **ПРЕКРАТЯВАНЕ НА ДОГОВОРА**

**Чл. 27.** **(1)** Този Договор се прекратява:

**1.** с изтичане на срока на Договора по чл. 5 от него, след окончателно приемане на изпълнението и извършване на последното плащане;

**2.** с изпълнението на всички задължения на Страните по него;

**3.** при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства;

**4.** при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

**5.** при условията по чл. 5, ал. 1, т. 3 от ЗИФОДРЮПДРСЛ на РБ.

**(2)** Договорът може да бъде прекратен

**1.** по взаимно съгласие на Страните, изразено в писмена форма;

**2.** когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.

3. едностранно – с едноседмично предизвестие от страна на Възложителя, изразено в писмена форма.

**Чл. 28.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите на РБ, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

**1.** когато **ИЗПЪЛНИТЕЛЯТ** не е започнал изпълнението на Услугите в срок до 30 (тридесет) дни, считано от Датата на влизане в сила;

**2.** **ИЗПЪЛНИТЕЛЯТ** е прекратил изпълнението на Услугите за повече от 30 (тридесет) дни;

**3.** **ИЗПЪЛНИТЕЛЯТ** е допуснал съществено отклонение от условията за изпълнение на поръчката, в т.ч. Техническата спецификация – Приложение № 1 и Техническото предложение – Приложение № 2.

**(3)** **ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 29.** **ВЪЗЛОЖИТЕЛЯТ** прекратява Договора в случаите по чл. 118, ал. 1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**Чл. 30.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

**1.** **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

**2.** **ИЗПЪЛНИТЕЛЯТ** се задължава:

**а)** да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

**б)** да предаде на **ВЪЗЛОЖИТЕЛЯ** всички отчети/разработки/доклади, изготвени от него в изпълнение на Договора до датата на прекратяването; и

**в)** да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**Чл. 31.** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.

**XI. ОБЩИ РАЗПОРЕДБИ**

**Дефинирани понятия и тълкуване**

**Чл. 32. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

**1.** специалните разпоредби имат предимство пред общите разпоредби;

**2.** разпоредбите на Приложенията имат предимство пред разпоредбите на Договора.

**Спазване на приложими норми**

**Чл. 33.** При изпълнението на Договора **ИЗПЪЛНИТЕЛЯТ** (и неговите подизпълнители) е длъжен (са длъжни) да спазва(т) всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

**Чл. 34.** **(1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ**.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

**1.** информацията е станала или става публично достъпна, без нарушаване на този Договор от която и да е от Страните;

**2.** информацията се изисква по силата на закон, приложим спрямо която и да е от **Страните; или**

**3.** предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица. Задълженията, свързани с неразкриване на Конфиденциалната информация, остават в сила и след прекратяване на Договора на каквото и да е основание.

**Публични изявления**

**Чл. 35.** **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

**Авторски права**

**Чл. 36. (1)** Страните се съгласяват, на основание чл. 42, ал. 1 от Закона за авторското право и сродните му права на РБ, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на **ВЪЗЛОЖИТЕЛЯ** в същия обем, в който биха принадлежали на автора. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че **ВЪЗЛОЖИТЕЛЯТ** и/или **ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3)** **ВЪЗЛОЖИТЕЛЯТ** уведомява **ИЗПЪЛНИТЕЛЯ** за претенциите за нарушени авторски права от страна на трети лица в срок до 7 (седем) дни от узнаването им. В случай че трети лица предявят основателни претенции, **ИЗПЪЛНИТЕЛЯТ** носи пълната отговорност и понася всички щети, произтичащи от това. **ВЪЗЛОЖИТЕЛЯТ** привлича **ИЗПЪЛНИТЕЛЯ** в евентуален спор за нарушено авторско право във връзка с изпълнението по Договора.

**(4)** **ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**Прехвърляне на права и задължения**

**Чл. 37.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора (и по договорите за подизпълнение) могат да бъдат прехвърляни или залагани съгласно приложимото право.

**Изменения**

**Чл. 39.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл. 40.** **(1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон на РБ. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

**1.** която е била в забава или друго неизпълнение преди настъпването на непреодолима сила;

**2.** която не е информирала другата Страна за настъпването на непреодолима сила; или

**3.** чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

**Нищожност на отделни клаузи**

**Чл. 41.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

**Уведомления**

**Чл. 42.** **(1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

**1.** За **ВЪЗЛОЖИТЕЛЯ**:

адрес за кореспонденция: ………………………………………….

тел.: ………………………………………….

факс: …………………………………………

e-mail: ………………………………………..

лице за контакт: ………………………………………….

*(име и длъжност)*

**2.** За **ИЗПЪЛНИТЕЛЯ**:

адрес за кореспонденция: ………………….

тел.: ………………………………………….

факс: …………………………………………

e-mail: ………………………………………..

лице за контакт: ………………………………………….

*(име и длъжност)*

**(3)** За дата на уведомлението се счита:

**1.** датата на предаването – при лично предаване на уведомлението;

**2.** датата на пощенското клеймо на обратната разписка – при изпращане по пощата;

**3.** датата на доставка, отбелязана върху куриерската разписка – при изпращане по куриер;

**4.** датата на приемането – при изпращане по факс;

**5.** датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

**Език**

**Чл. 43.** **(1)** Този Договор се сключва на български и английски език. В случай на несъответствия, водещ е българският език.

**(2)** Приложимите езици съгласно ал. 1 са задължителни за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за **ИЗПЪЛНИТЕЛЯ** (или негови представители или служители), са за сметка на **ИЗПЪЛНИТЕЛЯ**.

**Приложимо право**

**Чл. 44.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Разрешаване на спорове**

**Чл. 45.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл. 46.** Този Договор се състои от [… (…)] страници и е изготвен и подписан в два еднообразни екземпляра – по един за всяка от Страните.

**Приложения:**

**Чл. 47.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение с приложения на **ИЗПЪЛНИТЕЛЯ**;

Приложение № 3 – Ценово предложение на **ИЗПЪЛНИТЕЛЯ**;

**ВЪЗЛОЖИТЕЛ: ИЗПЪЛНИТЕЛ:**